Hinnapäring

Palume esitada Tarbijakaitse ja Tehnilise Järelevalve Ametile (TTJA või Tellija, Endla 10a, Tallinn) hinnapakkumus kuue ühesuguse uue täisautomaatse kohvimasina ning iga kohvimasina juurde kuuluva piimakülmiku ja makselahenduse üürimiseks 24 kuuks ning seadmete kasutamiseks vajalike kohviubade, kohvipiima ja hooldustarvikute ostmiseks.

1. Hanke ese ja periood

Pakkuja tarnib, paigaldab ja seadistab kuus seadmekomplekti ning koolitab Tellija kasutajaid. Seadmed tuleb paigaldada hiljemalt 10 tööpäeva jooksul lepingu sõlmimisest või Tellija määratud hilisemal ajal. Üüriperiood algab kõigi seadmekomplektide nõuetekohase paigaldamise, seadistamise ja Tellija poolt vastuvõtmise päeval.

Hankelepingu eeldatav maksumus kogu 24-kuulise perioodi kohta on 22 000 eurot ilma käibemaksuta. Eeldatav maksumus hõlmab kõiki punktis 5 esitatud hinnavormi tähiste A-F alusel võrdlusmaksumusse arvestatavaid kulusid.

Hinnapäringu osaks on kohvimasinate üüri- ja toodete müügilepingu projekt. Pakkumuse esitamisega kinnitab pakkuja, et nõustub lepingu projektiga.

2. Arvestuslikud kogused

Pakkumuste võrdlemisel lähtutakse kogu kuue seadmekomplekti kohta järgmistest arvestuslikest kogustest:
· kohvioad kokku 17 kg kuus;
· kohvipiim kokku 60 liitrit kuus;
· iga pakutava kohvisordi osakaal on 25% ehk 4,25 kg kuus.

Kogused on hinnangulised ega kujuta endast Tellija kohustust osta kindlaksmääratud miinimumkogust. Tegelike tellimuste eest tasutakse pakkumuses esitatud ühikuhindade alusel.

3. Nõuded seadmetele ja toodetele

3.1. Kohvimasin
· kõik masinad peavad olema uued ja ühesuguse mudeliga;
· ühe masina jõudlus peab olema vähemalt 50-100 jooki päevas;
· masin peab valmistama vähemalt espressot, musta kohvi, piimaga kohvi, cappuccino't ja latte't;
· piimajoogid peavad olema valmistatavad piimakülmikust võetava värske piimaga;
· masin peab olema käsitsi veega täidetav ega tohi vajada ühendamist tsentraalse veevarustuse või kanalisatsiooniga;
· kohvijäägid peavad kogunema masina sees asuvasse käsitsi tühjendatavasse anumasse;
· masina laius ilma piimakülmiku ja makseterminalita võib olla maksimaalselt 45 cm;
· masinal peab olema eestikeelne kasutajamenüü;
· igapäevane kasutajahooldus peab olema tehtav ilma tööriistadeta.

Pakkuja esitab pakkumuses seadme tootja ja mudeli, tehnilise kirjelduse ning kohvimasina, piimakülmiku ja makseterminali eraldi ja ühised mõõtmed. Samuti kirjeldab pakkuja igapäevaseid kasutajahoolduse toiminguid ja nende eeldatavat kestust.

3.2. Piimakülmik
· piimakülmik peab olema uus ja sobima pakutava kohvimasinaga;
· piimakülmiku mahutavus peab olema vähemalt 1 liiter.

3.3. Makselahendus
· iga seadmekomplekti juurde peab kuuluma makselahendus, mis võimaldab pangakaardi-, viipe- ja nutiseadmega tehtavat viipemakset;
· Täitja annab Tellijale üle kuus külaliskaarti ehk ühe kaardi iga seadmekomplekti kohta;
· külaliskaardiga tehtud tehingu hinnaks peab süsteemis olema null eurot ning tehing peab olema aruandes eraldi tuvastatav;
· töötajatele müüdavate jookide hinnad määrab Tellija ning Täitja seadistab need kõigis makselahendustes;
· töötajale kuvatav hind peab sisaldama kõiki kohaldatavaid makse;
· Täitja esitab iga kuu seadmete kaupa aruande tasuliste tehingute, tasuta külaliskaarditehingute, tagastatud tehingute ja arvel tasaarvestatava summa kohta;
· töötajate tegelikult tasutud summa, millest on maha arvatud üksnes tagastatud maksed, tasaarvestab Täitja täies ulatuses Tellijale esitatava kuuarvega.

3.4. Kohvioad, piim ja hooldustarvikud

Pakkuja pakub nelja erinevat tervelt röstitud kohviubade sorti, mis sobivad pakutavates täisautomaatsetes kohvimasinates kasutamiseks, ning esitab pakkumuses iga kohvisordi nimetuse, kirjelduse ja kilogrammihinna. Tellija valib igal kuul pakutud kohvisortide hulgast tellitava(d) kohvisordi(d) ja koguse. Tegelike tellimuste eest tasutakse pakkumuses esitatud vastava kohvisordi kilogrammihinna alusel.

Kohvipiim tarnitakse ühe liitristes pakendites. 

Pakkuja esitab hooldustarvikute loetelu, eeldatavad kogused ja ühikuhinnad, lähtudes pakutavate seadmete tootja hooldusjuhendist ning 24-kuulisest kasutusperioodist.

4. Hooldus ja rikete kõrvaldamine

Seadmete üür peab sisaldama kohaletoimetamist, paigaldamist, seadistamist, kasutajate esmast koolitamist, tootja hooldusjuhendi kohast korralist hooldust, rikete kõrvaldamist, remondiks vajalikke varuosi ning hooldus- ja remonditöödega seotud töö- ja transpordikulusid.

Tellija teostab üksnes seadmete tavapäraseid igapäevaseid kasutajatoiminguid, sealhulgas vee, kohviubade ja piima lisamist, jäätmeanuma tühjendamist ning igapäevase puhastusprogrammi käivitamist.

Täitja võtab rikketeateid vastu tööpäeviti vähemalt kell 9.00-17.00. Rike tuleb kõrvaldada hiljemalt kahe tööpäeva jooksul rikketeate saamisest. Kui riket ei ole võimalik selle tähtaja jooksul kõrvaldada, paigaldab Täitja sama tähtaja jooksul tasuta samaväärse asendusseadme. Nõue kohaldub kohvimasinale, piimakülmikule ja makselahendusele.

5. Pakkumuse hinnavorm

Pakkuja esitab kõik hinnad eurodes, ilma käibemaksuta. Pakkumuses nimetamata tasusid ei ole Täitjal lepingu täitmisel õigust nõuda.

	Tähis
	Hinnaelement
	Ühik
	Hind (km-ta)

	A
	Kuue kohvimasinast ja piimakülmikust koosneva seadmekomplekti üür kokku
	kuu
	

	B
	Kuue makselahenduse fikseeritud kogutasu, sh terminalid, tarkvara, litsentsid, side ning kõik maksetasud
	kuu
	

	C1
	Kohvisort 1: …………………………..
	eurot/kg
	

	C2
	Kohvisort 2: …………………………..
	eurot/kg
	

	C3
	Kohvisort 3: …………………………..
	eurot/kg
	

	C4
	Kohvisort 4: …………………………..
	eurot/kg
	

	D
	Kohvipiim 1 l pakendis
	eurot/l
	

	E
	Kuue seadmekomplekti hooldustarvikute kogumaksumus 24 kuuks
	kokku
	

	F
	Kõik ühekordsed tasud (nende puudumisel märkida 0)
	kokku
	



6. Pakkumuste võrdlemine

Edukaks tunnistatakse nõuetele vastav pakkumus, mille 24 kuu võrdlusmaksumus ilma käibemaksuta on madalaim. Võrdlusmaksumus arvutatakse järgmiselt:



Pakkumuste võrdlemisel arvestatakse kohviubade hinnaks nelja pakkumuses esitatud kohvisordi kilogrammihindade aritmeetiline keskmine. Arvestuslik kohviubade kogus on kokku 17 kg kuus. Arvestuslik kohvipiima kogus kõigi kuue seadmekomplekti peale on kokku 60 liitrit kuus.

Töötajate tehtavaid makseid võrdlusmaksumusest maha ei arvata, sest töötajate joogihinnad määrab Tellija ning tegelik müügimaht ei sõltu pakkumusest.

Kui kahe või enama pakkumuse võrdlusmaksumus on võrdne, eelistatakse pakkumust, mille A ja B summa on madalam. Kui ka see summa on võrdne, selgitatakse edukas pakkumus liisuheitmise teel.

7. Pakkumuse esitamine

Pakkumus peab sisaldama:
· täidetud hinnavormi;
· pakutavate seadmete tootjaid, mudeleid, mõõtmeid ja tehnilisi kirjeldusi;
· nelja pakutava kohvisordi andmeid;
· igapäevase kasutajahoolduse kirjeldust;
· kinnitust, et pakkumus vastab hinnapäringule ja pakkuja nõustub lepingu projektiga.

Pakkumus peab olema jõus vähemalt 60 kalendripäeva pakkumuste esitamise tähtpäevast. Pakkumus palume saata hiljemalt 01.09.2026 e-posti aadressile anu.volma@ttja.ee. Täpsustavaid küsimusi võib esitada hiljemalt 25.08.2026. TTJA edastab küsimused ja vastused samal ajal kõigile hinnapäringu saanud ettevõtjatele.
TTJA võib kõik pakkumused tagasi lükata, kui kõigi nõuetele vastavate pakkumuste maksumus ületab hankelepingu eeldatavat maksumust, hankevajadus langeb ära või lepingu sõlmimine muutub Tellijast sõltumatutel objektiivsetel põhjustel võimatuks või ebaotstarbekaks. Otsus tehakse pakkujatele kirjalikult teatavaks.
